recursal/SuperWikiNEXT-32B huggingface dataset:
ระฆังสันติภาพสากลที่สำนักงานใหญ่สหประชาชาติในนครนิวยอร์ก
**ระฆังสันติภาพญี่ปุ่น** เป็นสัญลักษณ์แห่งสันติภาพของสหประชาชาติ หล่อขึ้นเมื่อวันที่ 24 พฤษภาคม ค.ศ. 1952 เป็นของขวัญอย่างเป็นทางการของประชาชนญี่ปุ่นมอบให้แก่สหประชาชาติเมื่อวันที่ 8 มิถุนายน ค.ศ. 1954 ระฆังสัญลักษณ์สื่อถึงสันติภาพนี้ ญี่ปุ่นบริจาคให้แก่สหประชาชาติ ในเวลานั้นซึ่งญี่ปุ่นยังไม่ได้รับการยอมรับเข้าสู่สหประชาชาติอย่างเป็นทางการ ระฆังสันติภาพญี่ปุ่นมอบให้แก่สหประชาชาติโดยสมาคมสหประชาชาติแห่งญี่ปุ่น

ประวัติ
-------

โรงงานทาดะในญี่ปุ่นหล่อระฆังเสร็จในวันสหประชาชาติ เป็นผลงานของชิโยจิ นากางาวะ ถูกนำออกจัดแสดงชั่วคราวในโอซากา ประเทศญี่ปุ่น ในงานโอซากาเอ็กซ์โป 70 และภายหลังกลับคืนสู่ที่ตั้งถาวรภายในพื้นที่สหประชาชาติ

เร็นโซ ซาวาดะ ผู้สังเกตการณ์สหประชาชาติชาวญี่ปุ่น มอบระฆังให้แก่องค์การสหประชาชาติ ในเวลาที่มอบนั้น ซาวาดะให้ความเห็นว่า ระฆังทำให้ความปรารถนาสันติภาพเป็นรูปเป็นร่างขึ้น ซึ่งไม่เพียงเฉพาะแต่ชาวญี่ปุ่นเท่านั้น แต่รวมถึงประชาชนแห่งโลกทั้งใบด้วย ดังนั้น มันจึงเป็นสัญลักษณ์แห่งความเป็นสากลของสหประชาชาติ

รายละเอียด
----------

ตัวระฆังหนัก 116 กิโลกรัม สูง 1 เมตร มีเส้นผ่าศูนย์กลางที่ฐาน 0.6 เมตร โลหะในระฆังได้มาจากเหรียญที่ได้รับบริจาคจากผู้แทน 60 ประเทศที่เข้าร่วมที่ประชุมสมาคมสหประชาชาติครั้งที่ 13 ซึ่งจัดขึ้นในกรุงปารีส ประเทศฝรั่งเศส เหรียญนั้นผู้แทนได้เก็บรวบรวมจากเด็ก

ด้านหนึ่งของระฆังจารึกเป็นภาษาญี่ปุ่นความว่า "สันติภาพโลกเบ็ดเสร็จจงเจริญ" (世界絶対平和萬歳)

ระฆังสันติภาพญี่ปุ่นที่สำนักงานใหญ่สหประชาชาติในนครนิวยอร์ก ตั้งอยู่ภายในสิ่งก่อสร้างไม้ญี่ปุ่น ซึ่งคล้ายกับศาลเจ้าชินโตแบบดั้งเดิม โครงสร้างทั้งหมดรองรับด้วยฐานหินซึ่งได้รับบริจาคจากประเทศอิสราเอล

พิธีการ
-------

แต่เดิมมีการเคาะระฆังสองครั้งในหนึ่งปี คือ วันแรกของฤดูใบไม้ผลิ หรือวันวสันตวิษุวัต (vernal equinox) และทุกวันเปิดประชุมสมัยประชุมประจำปีของสมัชชาใหญ่แห่งสหประชาชาติในเดือนกันยายน

นอกจากนี้ยังมีการเคาะระฆังสันติภาพสากลในพิธีการวันคุ้มครองโลกประจำปี ซึ่งริเริ่มโดย จอห์น แมกคอนเนลล์ ผู้ก่อตั้งวันนั้น

อ้างอิง
-------

* Brief History Of The Original Peace Bell In New York City
* Japanese Peace Bell, United Nations, UN.org, 2001
* Kitaro Shikoku Peace Bell Project เก็บถาวร 2010-09-04 ที่ เวย์แบ็กแมชชีน

พิกัดภูมิศาสตร์: 40°44′58″N 73°58′04″W﻿ / ﻿40.74944°N 73.96778°W﻿ / 40.74944; -73.96778
พลตรี **รอเบิร์ต ไคลฟ์ บารอนที่ 1 แห่งไคลฟ์** (อังกฤษ: Robert Clive, 1st Baron Clive; 29 กันยายน ค.ศ. 1725 – 22 พฤศจิกายน ค.ศ. 1774) หรือเป็นที่รู้จักในนาม **ไคลฟ์แห่งอินเดีย** (Clive of India) เป็นหนึ่งในนักการทหารที่ยิ่งใหญ่ที่สุดของอังกฤษ เขาเป็นผู้บัญชาการสูงสุดของบริติชอินเดีย เขาสามารถมีชัยในยุทธการที่ปลาศีในปี ค.ศ. 1757 ทำให้แคว้นเบงกอลซึ่งเป็นแคว้นที่ร่ำรวยที่สุดของอินเดียในขณะนั้นตกเป็นดินแดนในบังคับของบริษัทอินเดียตะวันออกโดยสมบูรณ์ สร้างความมั่งคั่งให้กับราชสำนักและรัฐบาลอังกฤษอย่างมาก หลังปกครองเบงกอลแล้ว เขาใช้เบงกอลเป็นฐานอำนาจของอังกฤษในการขยายอิทธิพลเพื่อยึดครองแคว้นและอาณาจักรต่างๆในอนุทวีปอินเดีย นอกจากนี้เขายังเป็นสมาชิกรัฐสภาสังกัดพรรคทอรี

บิดาของไคลฟ์ได้แนะนำให้เขาเข้ารับราชการในตำแหน่งผู้แทนค้าต่างประจำบริษัทอินเดียตะวันออก ไคลฟ์จึงออกเดินทางไปยังอินเดียในปี ค.ศ. 1743 และไปแวะพักอยู่ที่บราซิลเป็นเวลาเก้าเดือน ทำให้เขาพอรู้ภาษาโปรตุเกส ในขณะนั้น บริษัทอินเดียตะวันออกมีเพียงนิคมขนาดเล็กๆชื่อว่าป้อมเซนต์จอร์จ (เมืองเจนไนในปัจจุบัน) ตั้งอยู่ริมชายฝั่งตะวันออกในอินเดียใต้ เขาเดินทางถึงป้อมเซนต์จอร์จในเดือนมิถุนายน ค.ศ. 1744 และเริ่มรับราชการที่นั่น อาทิ เป็นเสมียนร้านค้า, ผู้นับสต็อคสินค้าของบริษัทฯ ต่อมาในเดือนกันยายน ค.ศ. 1746 ป้อมเซนต์จอร์จถูกโจมตีโดยกองทหารฝรั่งเศส (เนื่องจากอังกฤษ-ฝรั่งเศสขัดแย้งกันอยู่ในสงครามสืบราชบัลลังก์ออสเตรีย) หลังถูกปิดล้อมได้หลายวันป้อมเซนต์จอร์จก็ถูกฝรั่งเศสเข้ายึดครอง

ไคลฟ์และพลเรือนอังกฤษบางส่วนไม่ยอมจำนนต่อฝรั่งเศส เขาและพวกเดินทางไปยังป้อมเซนต์เดวิด (หนึ่งในป้อมของอังกฤษ) ซึ่งตั้งอยู่ทางใต้ราว 80 กิโลเมตร และขอเข้าสมัครเป็นทหาร ซึ่งถือเป็นตำแหน่งราชการที่ต่ำกว่าผู้แทนค้าต่าง ไคลฟ์ได้รับการบรรจุเป็นนายธงในปี ค.ศ. 1747 ต่อมา ความกล้าหาญของไคลฟ์เป็นที่เข้าตาของพันตรีลอว์เรนต์ ซึ่งเดินทางมาเป็นผบ.ป้อมเซนต์เดวิด ตั้งแต่นั้น ไคลฟ์ได้เจริญก้าวหน้าในราชการทหารเรื่อยมา

อ้างอิง
-------

1. ↑  Harvey (1998), pp. 18–21
2. ↑  Harvey (1998), pp. 23–24
3. ↑  Malleson 1893, p. 35 harv error: no target: CITEREFMalleson1893 (help)
4. ↑  Harvey (1998), p. 39
5. 1 2  Harvey (1998), p. 41
ทางเข้าของอาคาร B ท้องฟ้าจำลองปักกิ่ง**ท้องฟ้าจำลองปักกิ่ง** หรือ **ท้องฟ้าจำลองเป่ย์จิง** (จีนตัวย่อ: 北京天文馆; จีนตัวเต็ม: 北京天文館; พินอิน: *Běijīng tiānwénguǎn*; อังกฤษ: Beijing Planetarium) เป็นท้องฟ้าจำลองในกรุงปักกิ่ง ประเทศจีน ประกอบด้วยอาคารหลัก 2 แห่ง ได้แก่ อาคาร A และ B โดยอาคาร A สร้างขึ้นในปี พ.ศ. 2500 ประกอบด้วยห้องท้องฟ้าจำลอง, หอนิทรรศการตะวันออก และ หอนิทรรศการตะวันตก เป็นท้องฟ้าจำลองขนาดใหญ่แห่งแรกในประเทศจีน และเคยเป็นท้องฟ้าจำลองเพียงหนึ่งเดียวในเอเชีย

ในปี 2544–2547 เริ่มการก่อสร้างและประกอบอุปกรณ์ของท้องฟ้าจำลองแห่งใหม่ (อาคาร B) ในปี 2551 แล้วเสร็จการติดตั้งโดมฉายภาพเทคโนโลยีดิจิทัล อาคาร B ประกอบด้วยห้องท้องฟ้าจำลองดิจิทัล โรงภาพยนตร์ 3 มิติและ 4 มิติ ห้องโถงนิทรรศการหลายแห่ง และหอดูดาวสองแห่ง

ท้องฟ้าจำลองปักกิ่งเป็นสถาบันที่ได้รับทุนสนับสนุนทั้งหมดจากสถาบันวิทยาศาสตร์และเทคโนโลยีแห่งปักกิ่ง

อ้างอิง
-------

1. 1 2 3  Introduction to Beijing Planetarium from its official website เก็บถาวร มกราคม 4, 2011 ที่ เวย์แบ็กแมชชีน
2. ↑  "Пекинский планетарий — Музеи — Информация о городе Пекине". คลังข้อมูลเก่าเก็บจากแหล่งเดิมเมื่อ 2010-05-31. สืบค้นเมื่อ 2021-08-21.
3. ↑  "北京市科学技术研究院2013年部门预算说明-2013年-首都之窗-北京市政务门户网站". *web.archive.org*. 2015-04-15. คลังข้อมูลเก่าเก็บจากแหล่งเดิมเมื่อ 2015-04-15. สืบค้นเมื่อ 2021-08-21.`{{cite web}}`: CS1 maint: bot: original URL status unknown (ลิงก์)
ซึงหงอคงเอาไม้พลองตีชายชราซึ่งเป็นปีศาจกระดูกขาวแปลงมา ภาพวาดสมัยคริสต์ศตวรรษที่ 16
**ปีศาจกระดูกขาว** (จีน: 白骨精; พินอิน: *Báigǔjīng*; อังกฤษ: White Bone Spirit) เป็นตัวละครในนวนิยายจีนเรื่อง *ไซอิ๋ว* (西遊) เป็นปีศาจหญิงซึ่งสามารถแปลงร่างได้ แต่ร่างแท้จริงนั้นเป็นโครงกระดูก

ตามเนื้อเรื่อง ปีศาจกระดูกขาวอยากกินเนื้อพระถังซัมจั๋ง (唐三藏) จึงแปลงเป็นหญิงสาวชาวบ้านมาถวายผลไม้พิษ แต่ซึงหงอคง (孫悟空) ศิษย์พระถังซัมจั๋ง จับพิรุธได้ จึงเอาไม้พลองยู่อี่กิมซือเป๊ง (如意金箍棒; "ไม้พลองทองสมใจนึก") ตี นางดำดินหนีไปได้ แต่ทุกคนเข้าใจว่า ซึงหงอคงฆ่านาง และไม่เชื่อคำอธิบายของเขาว่า นางเป็นปีศาจจำแลงมา

นางกลับมาอีกครั้ง คราวนี้แปลงเป็นหญิงชรามาโป้ปดว่า กำลังตามหาบุตรสาว ซึงหงอคงจับพิรุธได้อีก ก็เอาไม้พลองตีอีก แต่คนอื่น ๆ โกรธที่ซึงหงอคงฆ่าคนซ้ำแล้วซ้ำเล่า

นางปีศาจกลับมาเป็นครั้งที่สาม แปลงเป็นชายชราทำทีมาถามไถ่ว่า เห็นภริยาและบุตรสาวของตนหรือไม่ ซึงหงอคงเห็นว่า เป็นปีศาจตนเดิม จึงเอาไม้พลองตีตายคามือ ศพปีศาจคืนร่างเดิม คือ โครงกระดูก กลุ่มพระถังซังจั๋งรู้สึกผิดที่ซึงหงอคงฆ่าคนถึงสามคน ซึงหงอคงชี้ให้ดูว่า เป็นปีศาจแปลงมา ตนเอาไม้พลองตีตายแล้วจึงคืนร่างเดิม พระถังซัมจั๋งพิจารณาแล้วก็เห็นด้วย แต่ตือโป๊ยก่าย (猪八戒) ศิษย์อีกตนของพระถังซัมจั๋ง กล่าวว่า ซึงหงอคงใช้คาถาเสกศพเป็นโครงกระดูกเพื่อไม่ให้ถูกพระอาจารย์ลงโทษมากกว่า พระถังซัมจั๋งโกรธ ด่าทอและตัดขาดกับซึงหงอคง ซึงหงอคงเจ็บช้ำน้ำใจจึงกลับไปยังที่อยู่เดิม คือ ฮวยก๊วยซัว (花果山; "ภูเขามาลาผล")

เมื่อซึงหงอคงไปแล้ว ปีศาจอีกตน คือ ปีศาจเสื้อเหลือง (黃袍怪) ก็เข้าจับพระถังซัมจั๋ง ศิษย์ที่เหลือของพระถังซัมจั๋ง คือ ตือโป๊ยก่าย กับซัวเจ๋ง (沙僧) สู้ไม่ได้ ตือโป๊ยก่ายจึงบากหน้าไปขอโทษซึงหงอคงและตามกลับมาช่วยพระถังซัมจั๋งเป็นผลสำเร็จ

อ้างอิง
-------

1. 1 2  Wu Cheng-en: Journey to the West, chapter 27.
**แฮนนาห์ ดาโคทา แฟนนิง** (อังกฤษ: Hannah Dakota Fanning; เกิด 23 กุมภาพันธ์ ค.ศ. 1994) เป็นนักแสดงและนางแบบชาวอเมริกัน เริ่มมีชื่อเสียงเมื่ออายุ 7 ปีเพราะรับบทลูซี ดอว์สัน (Lucy Dawson) ในภาพยนตร์เรื่อง *สุภาพบุรุษปัญญานิ่ม* (I Am Sam; ค.ศ. 2001) ซึ่งทำให้ได้รับการเสนอชื่อเข้าชิงรางวัลสมาคมนักแสดงภาพยนตร์และโทรทัศน์ (Screen Actors Guild Award) เมื่ออายุ 8 ปี และกลายเป็นผู้มีอายุน้อยที่สุดที่เข้าชิงรางวัลนี้ เธอยังได้บทหลักในภาพยนตร์หลายเรื่อง เช่น *สาวเดิร์น...ตกถัง* (Uptown Girls; ค.ศ. 2003), *เหมียวแสบ ใส่หมวกซ่าส์* (The Cat in the Hat; ค.ศ. 2003), *คนจริงเผาแค้น* (Man on Fire; ค.ศ. 2004), *อภิมหาสงครามล้างโลก* (War of the Worlds; ค.ศ. 2005), *สู้สุดฝัน สู่วันเกียรติยศ* (Dreamer; ค.ศ. 2005), และ *แมงมุมเพื่อนรัก* (Charlotte's Web; ค.ศ. 2006)

เธอได้รับบทที่เป็นผู้ใหญ่ขึ้นในภาพยนตร์ยุคถัดมา เช่น บทเลเวลเลน (Lewellen) ใน *ฮาวด์ดอก* (Hounddog; ค.ศ. 2007), บทลิลี (Lily) ใน *สูตรรักรสน้ำผึ้ง* (The Secret Life of Bees; ค.ศ. 2008), บทโครอไลน์ (Coraline) ใน *โครอไลน์* (ค.ศ. 2009), บทเชอรี เคอร์รี (Cherie Currie) ใน *รัก ร็อค ร็อค* (The Runaways; ค.ศ. 2010), และบทเจน โวลทูรี (Jane Volturi) ใน *เดอะทไวไลต์ซากา* (The Twilight Saga; ค.ศ. 2009–2012) ส่วนในภาพยนตร์ช่วงคริสต์ทศวรรษ 2010 เธอร่วมงานกับบริษัทอิสระหลายแห่ง เช่น เรื่อง *ขอบคุณที่เรายังมีเรา* (Now Is Good; ค.ศ. 2012), *แผลลึก มลทินบาป* (Night Moves; ค.ศ. 2013), *มิตรภาพ พิสูจน์รัก* (Very Good Girls; ค.ศ. 2013), *ขีดชะตารักให้โลกรู้* (Effie Gray; ค.ศ. 2014) ต่อมาใน ค.ศ. 2018 เธอแสดงภาพยนตร์ตลกเรื่อง *โอเชียนส์เอต* (Ocean's 8) และละครย้อนยุคเรื่อง *ดิเอเลียนิสต์* (The Alienist) เธอยังรับบทสควีกี ฟรอมม์ (Squeaky Fromme) แห่งตระกูลแมนสัน (Manson Family) ในภาพยนตร์เรื่อง *กาลครั้งหนึ่งใน...ฮอลลีวู้ด* (Once Upon a Time in Hollywood; ค.ศ. 2019)

สำหรับงานนางแบบนั้น เธอเริ่มใน ค.ศ. 2009 ด้วยการขึ้นปกนิตยสาร *แอล* (Elle), *แวนิทีแฟร์* (Vanity Fair), *คอสมอพอลิทัน* (Cosmopolitan), และอื่น ๆ เธอยังออกงานสัปดาห์แฟชันในนิวยอร์กเมื่อ ค.ศ. 2014 และพิธีเปิดสัปดาห์แฟชันนิวยอร์กในปีถัดมา

อ้างอิง
-------

1. ↑  Long, Colleen (กุมภาพันธ์ 4, 2005). "'Hide and Seek' star Fanning, at 10, already owns acting chops". *The San Diego Union-Tribune*. Associated Press. คลังข้อมูลเก่าเก็บจากแหล่งเดิมเมื่อ มีนาคม 5, 2016. สืบค้นเมื่อ กันยายน 29, 2008. She was born Hannah Dakota Fanning in Conyers, Ga. ... she turns 11 Feb. 23...
2. ↑  "Screen Actors Guild™ Honors". Screen Actors Guild. October 3, 2002. คลังข้อมูลเก่าเก็บจากแหล่งเดิมเมื่อ 2015-10-16. สืบค้นเมื่อ June 5, 2012.

แหล่งข้อมูลอื่น
---------------

* ดาโคทา แฟนนิง ที่อินเทอร์เน็ตมูวีเดตาเบส
ระวังสับสนกับ เลนส์ตา
 เลนส์ใกล้ตาแบบต่าง ๆ
**เลนส์ใกล้ตา** (ocular lens หรือ eyepiece) เป็นเลนส์ที่ติดอยู่กับกล้องต่าง ๆ เช่น กล้องโทรทรรศน์ กล้องสองตา หรือ กล้องจุลทรรศน์ เอาไว้ส่องดูภาพด้วยตา โดยจะขยายภาพจริงที่เกิดขึ้นที่จุดโฟกัสโดยแสงที่รวบรวมโดยเลนส์ใกล้วัตถุ หรือกระจกเงาปฐมภูมิ

ในอุปกรณ์ทางทัศนศาสตร์จำนวนมาก มีกลไกในปรับตำแหน่งเลนส์ใกล้ตาเพื่อใช้สำหรับการโฟกัสภาพ นอกจากนี้ยังสามารถเปลี่ยนเลนส์ใกล้ตาที่มีกำลังขยายต่างกันเพื่อปรับกำลังขยายได้

ประวัติศาสตร์
-------------

ในกล้องโทรทรรศน์แบบกาลิเลโอที่ถูกใช้โดยกาลิเลโอ กาลิเลอีนั้น เลนส์ใกล้ตาเป็นเลนส์เว้า โดยเลนส์ใกล้ตาที่เป็นเลนส์เว้ามีข้อได้เปรียบตรงที่สร้างภาพหัวตั้ง แต่มีข้อจำกัดที่สำคัญตรงที่ขอบเขตการมองเห็นจะแคบและไม่สามารถขยายกำลังขยายได้

ต่อมาในปี 1611 โยฮันเนิส เค็พเพลอร์ได้ประดิษฐ์กล้องโทรทรรศน์แบบเค็พเพลอร์ที่ใช้เลนส์นูนเป็นเลนส์ใกล้ตา ทำให้สามารถปรับกำลังขยายของภาพที่ตามองเห็นได้อย่างอิสระ และตั้งแต่นั้นมา การใช้เลนส์นูนเป็นเลนส์ใกล้ตาก็กลายมาเป็นเรื่องปกติ

การใช้เลนส์นูนเป็นเลนส์ใกล้ตาจะทำให้เกิดภาพกลับหัว แต่เค็พเพลอร์ได้ใช้เลนส์สองตัวเพื่อกลับภาพสองครั้งเพื่อให้ได้ภาพตั้งตรง ในกล้องโทรทรรศน์ที่ใช้ในทางดาราศาสตร์และกล้องจุลทรรศน์ ความจำเป็นของภาพตั้งตรงมีน้อยมาก ดังนั้นจึงใช้ทั้ง ๆ กลับหัวแบบนั้น ไม่มีความจำเป็นต้องกลับภาพ เมื่อจำเป็นต้องใช้ภาพตั้งตรง เช่น ในกล้องสองตาหรือกล้องโทรทรรศน์ภาคพื้นดิน อาจทำได้โดยเพิ่มปริซึมเข้าไปในเส้นทางเดินของแสงเพื่อกลับภาพอีกครั้ง

เลนส์ใกล้ตาของกล้องโทรทรรศน์ในยุคแรกประกอบด้วยเลนส์ชิ้นเดียว แต่ประสิทธิภาพทางแสงของเลนส์เดี่ยวนั้นต่ำเนื่องจากไม่สามารถแก้ไขความคลาดทางทัศนศาสตร์ได้ ดังนั้นเลนส์ใกล้ตาจึงได้รับการพัฒนาโดยนำเลนส์ส่วนใหญ่มารวมกันเพื่อแก้ไขความคลาดต่าง ๆ เลนส์ประกอบถูกสร้างขึ้นโดยการเชื่อมเลนส์หลายชิ้นเข้าด้วยกัน และเลนส์ที่เชื่อมประสานกันนี้จะถูกรวมเข้าด้วยกันเป็นเลนส์ใกล้ตาชิ้นเดียว

เลนส์ใกล้ตาแบบเฮยเคินส์
เลนส์ใกล้ตาแบบประกอบมีรูปแบบการออกแบบที่หลากหลายมาก ตัวอย่างเช่น เลนส์ใกล้ตาแบบเฮยเคินส์ ซึ่งคิดค้นโดยคริสตียาน เฮยเคินส์ในปี 1703 ประกอบขึ้นจากการรวมเลนส์ขนาดใหญ่และขนาดเล็ก 2 ชิ้นเข้าด้วยกันโดยมีพื้นผิวนูนและพื้นผิวเรียบ 1 ชิ้น

อ้างอิง
-------

1. ↑  『天文アマチュアのための望遠鏡光学・屈折編』pp.201-234「接眼鏡」。
**เมทริกซ์ซิลเวสเตอร์** (Sylvester matrix) คือเมทริกซ์ที่เกิดจากการรวมสัมประสิทธิ์ของพหุนามสองพหุนามเข้าด้วยกัน เพื่อคำนวณหาคุณสมบัติบางประการของพหุนามเหล่านั้น *เมทริกซ์ซิลเวสเตอร์* เป็นชื่อที่ตั้งไว้เพื่อเป็นเกียรติให้กับ เจมส์ โจเซฟ ซิลเวสเตอร์ (James Joseph Sylvester) นักคณิตศาสตร์ชาวอังกฤษ ผู้เผยแพร่ทฤษฎีเมทริกซ์

นิยาม
-----

กำหนดให้พหุนาม *p* และ *q* เป็นพหุนามตัวแปรเดียว *z* และมีดีกรีของพหุนามเท่ากับ *m* และ *n* ตามลำดับ

{\displaystyle p(z)=p\_{0}+p\_{1}z+p\_{2}z^{2}+\cdots +p\_{m}z^{m}}
{\displaystyle q(z)=q\_{0}+q\_{1}z+q\_{2}z^{2}+\cdots +q\_{n}z^{n}}
เมทริกซ์ซิลเวสเตอร์ที่เกี่ยวข้องกับพหุนาม *p* กับ *q* คือเมทริกซ์มิติ (*m*+*n*)×(*m*+*n*) ที่มีสมาชิกตามเงื่อนไขต่อไปนี้

* แถวที่ 1 คือสมาชิกต่อไปนี้ จำนวนสมาชิกทั้งหมดเท่ากับ *m*+*n* ตัว

{\displaystyle {\begin{pmatrix}p\_{m}&p\_{m-1}&\cdots &p\_{1}&p\_{0}&0&\cdots &0\end{pmatrix}}}
* แถวที่ 2 คือสมาชิกในแถวที่ 1 ที่เลื่อนวนสมาชิกไปทางขวา 1 ครั้ง ทำให้สมาชิกในหลักแรกเท่ากับ 0
* แถวต่อๆ ไป คือสมาชิกในแถวก่อนหน้าที่เลื่อนวนไปทางขวาทีละ 1 ครั้ง จนกระทั่งเลข 0 ทั้งหมดไปอยู่ทางซ้าย
* แถวที่ *n*+1 คือสมาชิกต่อไปนี้ จำนวนสมาชิกทั้งหมดเท่ากับ *m*+*n* ตัว

{\displaystyle {\begin{pmatrix}q\_{n}&q\_{n-1}&\cdots &q\_{1}&q\_{0}&0&\cdots &0\end{pmatrix}}}
* แถวต่อๆ ไปให้ทำการเลื่อนวนเหมือนที่กล่าวไปข้างต้น

ดังนั้นถ้าสมมติให้ *m* = 4 และ *n* = 3 เมทริกซ์ซิลเวสเตอร์ของ *p* กับ *q* จะได้ผลลัพธ์ดังนี้

{\displaystyle S\_{p,q}={\begin{pmatrix}p\_{4}&p\_{3}&p\_{2}&p\_{1}&p\_{0}&0&0\\0&p\_{4}&p\_{3}&p\_{2}&p\_{1}&p\_{0}&0\\0&0&p\_{4}&p\_{3}&p\_{2}&p\_{1}&p\_{0}\\q\_{3}&q\_{2}&q\_{1}&q\_{0}&0&0&0\\0&q\_{3}&q\_{2}&q\_{1}&q\_{0}&0&0\\0&0&q\_{3}&q\_{2}&q\_{1}&q\_{0}&0\\0&0&0&q\_{3}&q\_{2}&q\_{1}&q\_{0}\\\end{pmatrix}}}

การใช้งาน
---------

เมทริกซ์ซิลเวสเตอร์มีที่ใช้ในพีชคณิตแบบสลับที่ (commutative algebra) เช่นเพื่อทดสอบว่าพหุนามสองพหุนามมีตัวประกอบร่วม (ที่ไม่ใช่ค่าคงตัว) หรือไม่ ซึ่งหากมีตัวประกอบร่วม ดีเทอร์มิแนนต์ของเมทริกซ์นี้จะเท่ากับศูนย์ และยังคงเป็นจริงในทางกลับกัน ดีเทอร์มีแนนต์ของเมทริกซ์ซิลเวสเตอร์สามารถเรียกได้ว่าเป็นค่าลัพธ์ (resultant) ของพหุนามเหล่านั้น

นอกจากนั้นค่าลำดับชั้น (rank) ของเมทริกซ์ซิลเวสเตอร์ สามารถพิจารณาได้จากดีกรีของตัวหารร่วมมากระหว่าง *p* กับ *q* นั่นคือ

{\displaystyle \deg(\gcd(p,q))=m+n-\operatorname {rank} (S\_{p,q})}

ดูเพิ่ม
-------

* เมทริกซ์เบซู (Bézout matrix)
* เมทริกซ์ถ่ายโอน (transfer matrix)
* ค่าลัพธ์ของพหุนาม (resultant)

อ้างอิง
-------

* เอริก ดับเบิลยู. ไวส์สไตน์, "Sylvester Matrix" จากแมทเวิลด์.
**พาราลิไททัน** ( แปลว่า "*ยักษ์ใหญ่แห่งลุ่มน้ำ*" ) เป็นไดโนเสาร์ซอโรพอดสกุลไททันโนซอร์ขนาดใหญ่ โดยมันถูกค้นพบที่ประเทศอียิปต์ ในBahariya Oasis(*บาฮาริยา โอเอซิส*) **พาราลิไททัน**ถือเป็นหนึ่งในซอโรพอดสกุลไททันโนซอร์ที่มีขนาดใหญ่มาก โดยมีขนาดใกล้เคียงกับญาติขนาดยักษ์ของมันอย่างเจ้า อลาโมซอรัส และอาร์เจนติโนซอรัส ที่อยู่ในสกุลเดียวกันได้เลย แน่นอนว่าซากฟอสซิลถูกค้นพบในหมวดหิน **Bahariya Formation** ซึ่งเป็นหมวดหินเดียวกันกับที่มีการค้นพบไดโนเสาร์กินเนื้อขนาดใหญ่หลายชนิดเช่นเดียวกัน อย่างเช่น คาร์คาโรดอนโทซอรัส และไดโนเสาร์กินเนื้อที่ใหญ่ที่สุดเท่าที่เคยค้นพบมาอย่างเจ้าสไปโนซอรัส

**พาราลิไททัน**อาศัยอยู่ในยุคครีเทเชียสตอนปลาย ระหว่าง 99.6 - 93.5 ล้านปีก่อน โดยมันอาศัยอยู่ร่วมกันกับ อียิปท์โตซอรัส ไดเครโอซอรัส หรือจะเป็นสัตว์กินเนื้ออย่างพวก คาร์คาโรดอนโทซอรัส สโตมาโตมาซูคัส และสไปโนซอรัส เนื่องมาจากว่าพาราลิไททันเป็นไดโนเสาร์ที่มีขนาดใหญ่จึงทำให้มันไม่ค่อยมีนักล่าตามธรรมชาติมากนัก ก็จะมีเพียงแค่คาร์คาโรดอนโทซอรัสเท่านั้นที่จะกล้าพอที่จะล่าพวกมัน เหตุผลง่ายๆ ก็เพราะไดโนเสาร์ซอโรพอดนั้นอันตราย...

รายละเอียด
----------

กระดูกบางส่วนของพาราไลไททันกระดูกบางส่วนของพาราไลไททัน
ฟอสซิลของมันเป็นตัวแทนของสัตว์ที่มีกระดูกสันหลังที่มีสี่ขาตัวแรกที่ถูกค้นพบที่ Bahariya Formation

สมิธ (ผู้ที่เป็นคนพากลุ่มนักวิจัยที่พบฟอสซิลของพาราไลไททัน) ได้กล่าวกับผู้ที่สัมภาษณ์เขาว่า "จากการคำนวณต่างๆ นี่มันเป็นไดโนเสาร์ที่มีขนาดมหึมาอย่างแท้จริง" 

พวกเรามีความรู้เกี่ยวกับพาราไลไททันน้อยมาก ขนาดที่แท้จริงของมันจึงมีความยากในการคาดเดา แต่อย่างก็ตาม หลักฐานที่มีได้บอกว่ามันเป็นหนึ่งในไดโนเสาร์ที่มีขนาดมหึมาที่สุดที่เคยพบมา จากการคาดคะเนน้ำหนักที่มีถึง 59 ตัน และการคาดเดาความสูงโดยคนตัดต้นไม้ได้ใช้ขนาดของ ซัลตาซอรัส ในการช่วยคาดคะเน พบว่ามีความยาวประมาณ 26 เมตร หรือ 85 ฟุต แต่ก็ยังมีขนาดเล็กกว่า ไททันโนซอร์ที่มีขนาดใหญ่ เช่น ปวยร์ตาซอรัส อลาโมซอรัส และ อาร์เจนติโนซอรัส เช่นเดียวกับไททันโนซอร์ทั่วไป มันมีคอที่มีรูปร่างคล้ายแท่งที่กว้าง และอาจมีผิวหนังที่เป็นเกราะออสทิโอเดิร์มเป็นอาวุธป้องกันตัว พาราไลไททันได้ปรากฏว่าเป็นไดโนเสาร์ที่ถูกไลล่าโดยพวกไดโนเสาร์กินเนื้อ และมีความเป็นไปได้ว่าพาราไลไททันจะถูกไลล่าโดยไดโนเสาร์กินเนื้อขนาดใหญ่เช่น มาพูซอรัส คาชาร์โรดอนโตซอรัส และอาจจะมีสไปโนซอรัส แม้อาจจะเป็นไปได้ถ้าไดโนเสาร์กินเนื้อพวกนี้ล่าเป็นกลุ่มหลายตัว และไม่อาจแน่ใจว่าสไปโนซอรัสจะมีผลกระทบจากการล่าบนบกหรือไม่

ระบบนิเวศที่เคยอาศัย
--------------------

ซากดึกดำบรรพ์ของมันถูกเก็บในที่ราบลุ่มที่มีฟอสซิลพืชป่าชายเลน ระบบนิเวศป่าชายเลนที่มันเคยอาศัยตั้งอยู่ทางชายฝั่งตอนใต้ของทะเลเททิส พาราไลไททันเป็นไดโนเสาร์ชนิดแรกที่แสดงให้เห็นว่ามันเป็นโดโนเสาร์ที่เคยอาศัยอยู่ในนิเวศป่าชายเลน มันอาศัยอยู่ในช่วงเวลาเดียวกับนักล่าขนาดยักษ์อย่าง มาพูซอรัส คาคาร์โรดอนโตซอรัส และสไปโนซอรัส และซอโรพอดอย่างอีคยิปท์โทซอรัส

อ้างอิง
-------

1. 1 2   ข้อมูลการค้นพบไดโนเสาร์ซอโรพอดในป่าชายเลนแถบประเทศอียิปต์
2. ↑  นอร์ธเดิร์ฟ, วิลเลียม; โจชัว สมิธ; แมท ลามาน่า ; เคน ลาโควาร่า ; เจสัน พูล และ เจน สมิธ,2002, The Lost Dinosaur of Egypt: หนังสือ "เรื่องจริงที่น่าอัศจรรย์และไม่น่าเป็นไปได้ของการค้นพบทางบรรพชีวินวิทยาที่ยิ่งใหญ่ที่สุดในศตวรรษที่ 20 ,Random House,272 หน้า
3. ↑   Holtz, Thomas R. Jr. (2012) สารานุกรมไดโนเสาร์
บทความนี้เกี่ยวกับภาพยนตร์สงครามที่เกี่ยวข้องกับเรือรบ สำหรับภาพยนตร์การก้าวผ่านวัย ค.ศ. 2010 ดูที่ สิ่งมีชีวิตที่เรียกว่า 'วัยรุ่น'
ฉากที่คับแคบและเต็มไปด้วยอุปกรณ์ของภาพยนตร์เรือดำน้ำ (*ดาส โบท* ค.ศ. 1981)
**ภาพยนตร์เรือดำน้ำ** เป็นภาพยนตร์สงครามแนวย่อยที่เนื้อเรื่องส่วนใหญ่เวียนวนเกี่ยวกับเรือดำน้ำใต้พื้นผิวมหาสมุทร โดยทั่วไปแล้ว ภาพยนตร์แนวย่อยนี้จะเน้นไปที่เรือดำน้ำขนาดเล็ก แต่ลูกเรือมีความมุ่งมั่นตั้งใจที่ต่อสู้กับเรือดำน้ำของศัตรูหรือเรือนักล่าเรือดำน้ำ หรือกับปัญหาอื่น ๆ ตั้งแต่ข้อพิพาทระหว่างลูกเรือ, ภัยคุกคามจากการก่อการร้าย, การถล่มของเครื่องจักรที่คุกคามชีวิต หรือความยากลำบากในชีวิตประจำวันของการใช้ชีวิตบนเรือดำน้ำ

บทละครแนวนี้แสดงถึงความตึงเครียดทางจิตใจของลูกเรือของเรือดำน้ำและศัตรูที่มองไม่เห็น ซึ่งบ่งบอกได้จากภาพเสียงที่อาจมีการระเบิด, การปิงของโซนาร์, เสียงดังเอี๊ยดอ๊าดของตัวเรือดำน้ำภายใต้แรงดันสุดขีด, สัญญาณเตือนสั่งให้เรือดำน้ำดำน้ำ และสัญญาณเสียงขู่ของใบพัดเรือพิฆาตหรือตอร์ปิโดที่กำลังใกล้เข้ามา

มีการสร้างภาพยนตร์ประมาณ 150 เรื่องในแนวเรือดำน้ำระหว่างปี ค.ศ. 1910 ถึง 2010 ซึ่งแสดงให้เห็นถึงเรือดำน้ำในเรื่องราวที่ค่อนข้างสมจริงเกี่ยวกับสงครามโลกครั้งที่หนึ่ง, สงครามโลกครั้งที่สอง หรือสงครามเย็น หรือสถานการณ์สมมติและมีความเป็นแฟนตาซีทั้งหมด

ลักษณะเฉพาะ
-----------

ภาพยนตร์เรือดำน้ำมีอรรถศาสตร์และวากยสัมพันธ์เฉพาะของตนเอง, การสร้างแนวภาพยนตร์ที่เกี่ยวข้องกับการสงครามเรือดำน้ำโดยเฉพาะ องค์ประกอบที่โดดเด่นในแนวนี้คือซาวด์แทร็ก ที่พยายามดึงอารมณ์และความขัดแย้งใต้ท้องทะเลกลับบ้าน ตัวอย่างเช่น ใน*ดาส โบท* ปี ค.ศ. 1981 การออกแบบเสียงทำงานร่วมกับรูปแบบภาพยนตร์ที่มีความยาวหลายชั่วโมงเพื่อแสดงให้เห็นถึงการแสวงหาที่ยาวนานกับลูกระเบิดน้ำลึก และตามที่นักวิจารณ์ ลินดา มาเรีย โคลเดา เขียน

> ครั้งแล้วครั้งเล่า ที่ภัยคุกคามของคลื่นเสียงปิง [โซนาร์] นั้นหมายถึง [ลูกเรือ] กำลังบอกว่ามีศัตรูเคลื่อนมาอย่างหมดหนทาง
> 
>

อ้างอิง
-------

1. 1 2  Koldau, Linda Maria (2010). "Sound effects as a genre-defining factor in submarine films". *MedieKultur*. **48**: 18–30. doi:10.7146/mediekultur.v26i48.2117.

แหล่งข้อมูลอื่น
---------------

* "Submarines in the Movies and TV". *SubmarineSailor.com*. สืบค้นเมื่อ 2006-03-01.
* "Submarine Movies List A-Z". *SubmarineMovies.com*. คลังข้อมูลเก่าเก็บจากแหล่งเดิมเมื่อ 2008-12-22. สืบค้นเมื่อ 2009-07-07.
* "The greatest submarine-movie base in the Internet (in russian)". *PodLodKino*. สืบค้นเมื่อ 2010-08-13.
**อาสนวิหารอะเลคซันดร์ เนฟสกี** (เอสโตเนีย: *Aleksander Nevski katedraal*) เป็นอาสนวิหารออร์โธดอกซ์ในย่านเมืองเก่าของทาลลินน์, เอสโตเนีย ถูกสร้างขึ้นจากการออกแบบโดย Mikhail Preobrazhensky ในรูปแบบรัสเซียฟื้นฟูทั่วไปในระหว่างปี 1894 และ 1900 ในช่วงเวลาที่เอสโตเนียเป็นส่วนหนึ่งของจักรวรรดิรัสเซีย อาสนวิหารอะเลคซันดร์ เนฟสกี เป็นวิหารออร์โธดอกซ์แบบโดมที่ใหญ่ที่สุดของทาลลินน์ สร้างเพื่ออุทิศให้กับนักบุญอะเลคซันดร์ เนฟสกีซึ่งในปี 1242 ชนะยุทธการบนน้ำแข็งบนทะเลสาบไปปัสในน่านน้ำของเอสโตเนียในปัจจุบัน อเล็กซิสที่สองผู้เฒ่ารัสเซียผู้ล่วงลับไปแล้วเริ่มทำพันธกิจฐานะปุโรหิตในคริสตจักร

วิหารเล็กซานเดอร์เนฟสกีตั้งอยู่บนเนินโตมเปียซึ่งเป็นหนึ่งในหลาย ๆ ที่ที่เชื่อว่า Kalev พ่อของ Kalevipoeg ฮีโร่ตามตำนานพื้นบ้านเอสโตเนียถูกฝังอยู่ เนื่องจากสหภาพโซเวียตไม่สนับสนุนศาสนาอย่างเป็นทางการ โบสถ์หลายแห่งรวมถึงอาสนวิหารนี้จึงถูกทิ้งให้เสื่อมโทรม โบสถ์นี้ได้รับการบูรณะอย่างพิถีพิถันนับตั้งแต่เอสโตเนียได้รับอิสรภาพจากสหภาพโซเวียตในปี 1991

อ้างอิง
-------

1. 1 2  "Alexander Nevsky Cathedral - Sightseeing - Tallinn". *www.inyourpocket.com*.
**นายสมคิด นวลเปียน** (เกิด 20 กรกฎาคม พ.ศ. 2490) อดีตสมาชิกสภาผู้แทนราษฎรจังหวัดพัทลุง 3 สมัย

ประวัติ
-------

นายสมคิด นวลเปียน เกิดเมื่อวันที่ 20 กรกฎาคม พ.ศ. 2490 เป็นบุตรของนายสง และ นางขวัญ นวลเปียน สำเร็จการศึกษาระดับปริญญาตรี การศึกษาบัณฑิต สาขาประวัติศาสตร์ จาก มหาวิทยาลัยศรีนครินทรวิโรฒ

สมรสกับฤทัย นวลเปียน (สกุลเดิม:จินดาพล)
พี่สาวของเรวุฒิ จินดาพล มีธิดา 3 คน

ปัจจุบัน สมคิด ใช้ชีวิตอย่างสงบเรียบง่าย ณ อำเภอกงหรา จังหวัดพัทลุง บ้านเกิด

การทำงาน
--------

เริ่มเข้ารับราชการครูที่โรงเรียนบ้านไร่เหนือ เมื่อ พ.ศ. 2512 ต่อมาได้รับการแต่งตั้งให้รักษาการในตำแหน่งครูใหญ่เมื่อ พ.ศ. 2515 – 2517 และได้เลื่อนตำแหน่งเป็นอาจารย์ใหญ่ในปี พ.ศ. 2527 จนกระทั่งได้รับการแต่งตั้งให้เป็นอาจารย์ใหญ่โรงเรียนวัดเขาวงก์ อำเภอกงหรา ก่อนที่จะลาออกจากราชการ เมื่อ พ.ศ. 2531

งานการเขียน
-----------

นอกจากรับราชการครูแล้ว สมคิดยังมีผลงานการเขียนเรื่องสั้นและบทกวีออกพิมพ์เผยแพร่อยู่เสมอ ทั้งนี้ในปี 2528 สมคิด ได้ส่งบทกวีชื่อ "พระเจ้าของต้อยติ่ง" ไปประกวดบทกวีขนาดยาวในปีเยาวชนสากลของสำนักงานส่งเสริมเยาวชนแห่งชาติ (สยช.) ได้รับรางวัลดีเด่น อีกด้วย

งานการเมือง
-----------

สมคิด ลงสมัครรับเลือกตั้งสมาชิกสภาผู้แทนราษฎรจังหวัดพัทลุงครั้งแรก ใน พ.ศ. 2531 สังกัดพรรคประชาธิปัตย์ แต่ได้รับเลือกตั้งครั้งแรกในเดือนกันยายน พ.ศ. 2535 และได้รับเลือกติดต่อกันจนถึง พ.ศ. 2539 ก่อนที่จะวางมือทางการเมือง เนื่องจากปัญหาสุขภาพ

### สมาชิกสภาผู้แทนราษฎร

สมคิด นวลเปียน ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ

1. การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดพัทลุง สังกัดพรรคประชาธิปัตย์
2. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดพัทลุง สังกัดพรรคประชาธิปัตย์
3. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดพัทลุง สังกัดพรรคประชาธิปัตย์

เครื่องราชอิสริยาภรณ์
---------------------

* พ.ศ. 2542 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
* พ.ศ. 2540 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)

อ้างอิง
-------

1. ↑  หนทางแห่ง ต้นไม้ วิถี และ กวีบำบัด (คำบอกเล่าของอดีต ส.ส.พัทลุง)
2. ↑  นักการเมืองถิ่นจังหวัดพัทลุง. สานิตย์ เพชรกาฬ สำนักวิจัยและพัฒนา สถาบันพระปกเกล้า. 2550
3. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย เก็บถาวร 2022-10-09 ที่ เวย์แบ็กแมชชีน, เล่ม ๑๑๖ ตอนที่ ๒๐ ข หน้า ๓๓, ๒ ธันวาคม ๒๕๔๒
4. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ เก็บถาวร 2022-09-29 ที่ เวย์แบ็กแมชชีน, เล่ม ๑๑๔ ตอนที่ ๒๗ ข หน้า ๕๗, ๓ ธันวาคม ๒๕๔๐
**สมคิด พงษ์อยู่** (เกิด 28 ตุลาคม พ.ศ. 2520) เป็นทั้งลูกพี่ลูกน้องและผู้ฝึกสอนฟันดาบสากลให้แก่วีระเดช โคธนี ผู้ซึ่งได้รับสองเหรียญทองแดงให้แก่ทีมชาติเยอรมนี ในโอลิมปิกฤดูร้อน 2000 ที่ซิดนีย์

ปัจจุบัน สมคิด พงษ์อยู่ ทำหน้าที่ช่วยเหลือสมาคมฟันดาบสมัครเล่นแห่งประเทศไทย โดยการเป็นผู้ฝึกสอนแก่นักฟันดาบสากลทีมชาติ

ประวัติ
-------

สมคิด พงษ์อยู่ เติบโตขึ้นมาในฐานะยากจน เมื่อเขาอายุได้ 2 ขวบ มารดาของเขาได้เสียชีวิตลงเนื่องด้วยการคลอดน้องชาย จากนั้น เมื่อเขาอายุได้ 6 ขวบก็ได้ตามน้าของเขาไปอยู่ที่ประเทศเยอรมนีในฐานะบุตรบุญธรรม ซึ่งเขาเติบโตพร้อมกับวีระเดช โคธนี ผู้เป็นลูกพี่ลูกน้อง

สมคิดเริ่มเรียนฟันดาบสากลเมื่ออายุได้ 13 ปี ซึ่งถือเป็นการเริ่มต้นที่ช้ามาก อีกทั้งเขาถูกจำกัดให้ออกจากการแข่งขันของเยอรมันเนื่องด้วยสถานะชาวไทย ส่งผลให้เขาหมดกำลังใจในการเข้าแข่งขัน และหันไปเป็นผู้ฝึกสอนฟันดาบให้แก่เยาวชนแทน

เมื่อ พ.ศ. 2537 เขาได้มีโอกาสเข้าแข่งขันในรายการไทยแลนด์โอเพ่นแอ็คทีฟครั้งที่ 3 ในฐานะชาวไทย ที่ซึ่งเขาได้ต่อสู้กับเกาหลีและฮังการี แล้วได้อันดับ 9 ในภายหลัง เขาจึงเป็นตัวแทนทีมชาติไทยในการเข้าแข่งขันกีฬาซีเกมส์ แต่แล้ว เขาก็พลาดการแข่งขันเอเชียนเกมส์ เนื่องด้วยผู้ฝึกสอนของเขาที่มีชื่อว่า เอเบอร์ฮาร์ด เมล เกิดป่วยอย่างรุนแรงจนอาจถึงแก่ชีวิต สมคิดจึงรับหน้าที่เป็นผู้ฝึกสอนให้แก่ ปีเตอร์ คูลาสซา แทน แล้วปีเตอร์ก็ได้เป็นแชมป์ของเยอรมันในเวลาต่อมา หนึ่งเดือนหลังจากนั้น สมคิดก็ได้เป็นแชมป์ของประเทศไทย และมีโอกาสร่วมแข่งขันในรายการเวิลด์คัพ รวมถึงได้รับรางวัลเหรียญทองจากการแข่งขันเอเชียนเกมส์ 1998 ที่กรุงเทพมหานคร ก่อนที่จะหันกลับไปเป็นผู้ฝึกสอนฟันดาบสากลดังเดิมในภายหลัง

เมื่อครั้งที่เอเบอร์ฮาร์ด เมล ลาออกจากการเป็นผู้ฝึกสอน สมคิดก็ได้รับหน้าที่เป็นผู้ฝึกสอนให้แก่วีระเดช โคธนี นักฟันดาบสองเหรียญทองแดงโอลิมปิก

นอกจากนี้ สมคิดยังเป็นผู้ฝึกสอนทีมฟันดาบสากลหญิงทีมชาติไทย ที่เข้าแข่งขันในฟันดาบสากลเยาวชนชิงแชมป์เอเชียรายการ ดิเอเชียนจูเนียร์แอนด์คาเดตเฟนซิงแชมเปี้ยนชิพ 2012 โดยพวกเธอได้รับเหรียญเงินในประเภทเซเบอร์

เครื่องราชอิสริยาภรณ์
---------------------

* พ.ศ. 2541 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 7 เหรียญเงินดิเรกคุณาภรณ์ (ร.ง.ภ.)

อ้างอิง
-------

1. 1 2  วิลลี่ ย้ำชัดเลิกเล่นฟันดาบทีมชาติชัวร์ - ข่าวไทยรัฐออนไลน์
2. 1 2 3 4  ฟันดาบสาวไทยหยิบเพิ่มอีก 1 เงิน ยช.เอเชีย
3. 1 2  Kurzmeldungen - DER FARANG - Zeitung für Urlauber und Residenten in Thailand (เยอรมัน)
4. ↑  คนเก่า คนเก่ง. จอมดาบศิลปิน ‘วิลลี่’ วีระเดช โค๊ธนี. **สปอร์ต คลาสสิค**. บริษัท สยามพริ้นท์ จำกัด. ปีที่ 2 ฉบับที่ 24. 16 มิถุนายน -15 กรกฎาคม พ.ศ. 2556. หน้า 31
5. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ เก็บถาวร 2022-05-30 ที่ เวย์แบ็กแมชชีน, เล่ม ๑๑๕ ตอนที่ ๒๒ ข หน้า ๒๗, ๑ ธันวาคม ๒๕๔๑

แหล่งข้อมูลอื่น
---------------

 วิกิมีเดียคอมมอนส์มีสื่อเกี่ยวกับ สมคิด พงษ์อยู่

* Phongyoo Somkhit / พงษ์อยู่ สมคิด - PhoSeKo เก็บถาวร 2016-03-04 ที่ เวย์แบ็กแมชชีน
* งานโอลิมปิกจะต้องมีพี่ชายของผมไปด้วย
* สมคิด พงษ์อยู่ ซุปเปอร์สตาร์
* สมคิด พงษ์อยู่ - Kothny
* เรียน เพื่อนนักฟันดาบ
* Thai - PhoSeKo เก็บถาวร 2016-03-04 ที่ เวย์แบ็กแมชชีน
**สปริงฟีลด์** (อังกฤษ: Springfield) เป็นชื่อเมืองในสหรัฐอเมริกาซึ่งเชื่อว่ามีมากกว่า 121 เมืองที่ชื่อว่าสปริงฟีลด์ใน 34 รัฐ โดยในรัฐเพนซิลเวเนีย มีอยู่ 9 เมือง และรัฐวิสคอนซินมีอยู่ 4 เมืองที่ชื่อเดียวกัน โดยเมืองสปริงฟีลด์ที่เป็นที่รู้จักกันมากคือ เมืองสปริงฟีลด์ในรัฐแมสซาชูเซตส์ มีประชากร ประมาณ 150,000 คน และเมืองสปริงฟีลด์ที่เป็นเมืองหลวงของรัฐอิลลินอย มีประชากรประมาณ 110,000 คน นอกจากนี้ เมืองสปริงฟีลด์ยังมีอยู่ในหลายประเทศทั่วโลก เช่นใน ออสเตรเลีย สหราชอาณาจักร แคนาดา ไอร์แลนด์ และแอฟริกาใต้

สปริงฟีลด์ ที่เป็นที่รู้จักอีกแห่งหนึ่ง คือ เมืองสปริงฟีลด์ เมืองในภาพยนตร์การ์ตูนเรื่อง เดอะซิมป์สันส์ ซึ่งเป็นการ์ตูนยอดนิยมรายการหนึ่งที่ฉายในช่วง ค.ศ. 1989-2002

**เมืองสปริงฟีลด์** สามารถหมายถึง

* สปริงฟีลด์ (รัฐแมสซาชูเซตส์) ในรัฐแมสซาชูเซตส์ ประชากรประมาณ 150,000 คน
* สปริงฟีลด์ (รัฐอิลลินอย) เมืองหลวงของรัฐอิลลินอย ประชากรประมาณ 110,000 คน
* สปริงฟีลด์ (เดอะซิมป์สันส์) เมืองในภาพยนตร์การ์ตูนเรื่อง เดอะซิมป์สันส์

|  |  |
| --- | --- |
| Disambiguation icon |  หน้าแก้ความกำกวมนี้รวมบทความที่มีชื่อเหมือนหรือใกล้เคียงกัน
ถ้าลิงก์ภายในใดนำคุณมาหน้านี้ คุณอาจต้องการแก้ไขลิงก์ให้ชี้ไปยังหน้าที่ต้องการโดยตรง |
**อุทยานวัฒนธรรมเจ้าแม่กวนอิมผู่ถัว** (จีน: 普陀山观音文化园; พินอิน: *Pǔtuóshān Guānyīn Wénhuàyuán*) ตั้งอยู่ในพื้นที่จุดชมทิวทัศน์จูเจียเจียน ไป๋ชาน บนเกาะจูเจียเจียน ทางใต้ของเขาผู่ถัว (เกาะผู่ถัว) ในเขตผู่ถัว โจวชาน ครอบคลุมพื้นที่ประมาณ 9 ตารางกิโลเมตร เป็นแหล่งท่องเที่ยวทางวัฒนธรรมประกอบด้วยวิทยาลัยพุทธศาสนาแห่งประเทศจีนเขาผู่ถัว ศาลเจ้าเจ้าแม่กวนอิม วัดต้าเป่ย์ลฺวี่ และประติมากรรมต่าง ๆ 

ศาลเจ้าเจ้าแม่กวนอิม เป็นอาคารขนาดใหญ่แบบจีนร่วมสมัย พื้นที่ก่อสร้าง 61,900 ตารางเมตร รวมทั้งหมด 9 ชั้น เป็นห้องโถงรูปกลีบดอกบัวภายในประดิษฐานรูปปั้นไม้แกะสลักเจ้าแม่กวนอิมสิบเอ็ดเศียรพันมือขนาดใหญ่

โครงสร้าง
---------

โครงการอุทยานวัฒนธรรมเจ้าแม่กวนอิมผู่ถัวใช้เวลา 5 ปี โดยการออกแบบผสมผสานระหว่างวัสดุและเทคโนโลยีที่ทันสมัยเข้ากับสถาปัตยกรรมจีนโบราณและองค์ประกอบทางพุทธศาสนามหายาน โครงสร้างประกอบด้วยหินก่ออิฐ แผ่นทองแดง แก้ว กระเบื้องไททาเนียม อลูมิเนียมแผ่น และวัสดุอื่น ๆ เพื่อให้มีอายุใช้งานที่ยาวนาน โครงการวัฒนธรรมทางพุทธศาสนานี้เป็นหนึ่งในอุทยานวัฒนธรรมทางพุทธศาสนาที่ครอบคลุมพื้นที่ที่ใหญ่ที่สุดในโลก

อาคารหลักของอุทยานวัฒนธรรมเจ้าแม่กวนอิมผู่ถัวคือ ศาลาเจ้าแม่กวนอิม ซึ่งเป็นกลุ่มอาคาร ที่มีอาคารหลักหนึ่งหลังและอาคารรองสองหลัง ตามแนวคิดของพระโพธิสัตว์กวนอิม พระสุธนกุมาร และธิดาพญามังกร ความสูงของอาคารศาลเจ้าหลัก 97.9 เมตร พื้นที่ก่อสร้าง 61,900 ตารางเมตร รวมทั้งหมด 9 ชั้น เป็นห้องโถงรูปกลีบดอกบัวภายในประดิษฐานรูปปั้นไม้แกะสลักเจ้าแม่กวนอิมสิบเอ็ดเศียรพันมือขนาดใหญ่

อ้างอิง
-------

1. ↑  普陀山观音文化园 Baidu Baike, สืบค้นเมื่อ 5 มีนาคม 2565.
2. 1 2 3  "金螳螂传世之作再造，普陀山观音文化园已正式开园\_百科TA说". *baike.baidu.com*.
**มาร์เจอรี แจเควลีน ซิมป์สัน** (Marjorie Jacqueline Simpson (สกุลเดิม:  **บูวีเยร์**; Bouvier) เป็นตัวละครสมมติจากซิตคอมการ์ตูนสัญชาติอเมริกัน *เดอะซิมป์สันส์* และเป็นสมาชิกของครอบครัวซิมป์สัน เธอได้รับการพากย์เสียงโดยจูลี แคฟเนอร์ มาร์จปรากฏตัวครั้งแรกบนโทรทัศน์ในตลกสั้น *เดอะเทรซีย์อูลล์แมนโชว์* ตอน "กูดไนท์" เมื่อวันที่ 19 เมษายน 1987 มาร์จสร้างสรรค์และออกแบบโดยนักเขียนการ์ตูน แมทท์ เกรนิง ขณะเขานั่งรออยู่ที่ล็อบบีของ เจมส์ แอล. บรูกส์ เขาตั้งชื่อตัวละครนี้ตามแม่ของเขา มาร์กาเร็ต เกรนิง (Margaret Groening)

มาร์จเป็นมารดาของครอบครัวซิมป์สัน เธอมีลูกร่วมกับโฮเมอร์ อยู่สามคน คือ บาร์ต, ลิซา และ แม็กกี มาร์จเป็นพลังแห่งศีลธรรมประจำครอบครัวและมักเป็นผู้ที่มีเหตุผลท่ามกลางความไร้สาระของครอบครัวเธอ และเป็นผู้คอยควบคุมระเบียบภายในบ้าน ลักษณะของเธอนั้นแสดงออกตามคุณแม่ในรายการโทรทัศน์รูปเหมารวม และชื่อของเธอมักปรากฏอยู่ในรายชื่ของ "คุณแม่ในทีวี" (TV moms) ระดับต้น ๆ เสมอ

ทรงผมทรงรังผึ้งสีน้ำเงินอันเป็นเอกลักษณ์ของเธอนั้นได้รับแรงบันดาลใจมาจากการผสมผสานของ Bride ใน *Bride of Frankenstein* และทรงที่คุณมาร์กาเร็ต เกรนิง เคยทำในยุค 1960s

อ้างอิง
-------

1. ↑  "Mother Simpson". *The Simpsons*. ฤดูกาล 07. ตอน 08. 1995-11-19. Fox.
**มาร์กูซีวิลดาอิงเตร์เนชี** (โปรตุเกส: *Marco Civil da Internet*) เป็นร่างรัฐบัญญัติที่ถูกเสนอสู่รัฐสภาของบราซิล โดยมีเป้าประสงค์เพื่อรับประกันสิทธิพลเมืองในการใช้อินเทอร์เน็ตในบราซิล ปัจจุบัน ร่างรัฐบัญญัติดังกล่าวถูกบรรจุเข้าวาระเพื่อรอการลงมติในสภาผู้แทนราษฎร (Câmara dos Deputados) ภายใต้รายการพิจารณาหมายเลข *PL 2126/2011*

โครงการดังกล่าวริเริ่มขึ้นโดยความร่วมมือระหว่างกระทรวงยุติธรรมกับศูนย์เพื่อเทคโนโลยีและสังคม วิทยาลัยนิติศาสตร์ ของมูลนิธิเฌตูลีอู วาร์กัส (Fundação Getúlio Vargas) ซึ่งเป็นสถาบันวิจัยนโยบายและสถาบันอุดมศึกษาชั้นนำของอเมริกาใต้ ทั้งสองหน่วยงานเปิดตัวกระบวนการร่างมาร์กูซีวิลในวันที่ 29 ตุลาคม 2009 มาร์กูซีวิลมีเป้าประสงค์ในเรื่องการปกป้องสิทธิในความเป็นส่วนตัว ความเป็นกลางของเครือข่าย มาตรการการคุ้มครองผู้ให้บริการอินเทอร์เน็ต ความเปิดเผยของรัฐบาล และกำหนดว่าการเข้าถึงอินเทอร์เน็ตนั้นเป็นสิ่งจำเป็นในการใช้และรักษาสิทธิพลเมือง

มาร์กูซีวิลถูกอธิบายโดยลูอิส เปาลู บาร์เรตู (Luiz Paulo Barreto) รัฐมนตรียุติธรรมของบราซิลในขณะนั้น ว่าเป็นเหมือน "รัฐธรรมนูญของอินเทอร์เน็ต" ในบราซิล

อ้างอิง
-------

1. ↑  G1. "Consulta expõe controvérsias do Marco Civil da internet". สืบค้นเมื่อ July 23, 2010.
2. ↑  G1. "Barreto defende criação de 'Constituição' da Internet". สืบค้นเมื่อ September 1, 2010.

* O Globo. "Marco Civil da internet isenta sites por conteúdo de terceiros e prevê que registros devem ser armazenados por um ano"[*ลิงก์เสีย*]
* Marco Civil - Seus direitos e deveres em discussão เก็บถาวร 2015-09-06 ที่ เวย์แบ็กแมชชีน

ลิงก์อื่น
---------

* มาร์กูซีวิลดาอิงเตร์เนชี ที่ทวิตเตอร์
* Docket PL 2126/2011.
ตัวอย่างกราฟของสมการกำลังสาม
ในทางคณิตศาสตร์ **สมการกำลังสาม** คือสมการของพหุนามตัวแปรเดียวที่มีดีกรีเท่ากับ 3 รูปแบบทั่วไปของสมการกำลังสามคือ

{\displaystyle ax^{3}+bx^{2}+cx+d=0\!}
เมื่อ *a* ≠ 0 (ถ้า *a* = 0 สมการนี้จะกลายเป็นสมการกำลังสอง) โดยปกติแล้ว {\displaystyle a,b,c,d} คือสัมประสิทธิ์ที่เป็นจำนวนจริง ฟังก์ชันของสมการกำลังสามสามารถวาดกราฟบนระบบพิกัดคาร์ทีเซียนได้รูปเส้นโค้งคล้ายตัว S หรือ N

ดิสคริมิแนนต์
-------------

สมการกำลังสามทุกสมการที่มีสัมประสิทธิ์เป็นจำนวนจริง จะมีรากของสมการ 3 คำตอบเสมอ ซึ่งจะต้องมีจำนวนจริงอย่างน้อยหนึ่งจำนวนที่เป็นคำตอบ ตามทฤษฎีบทค่าระหว่างกลาง (intermediate value theorem) และคำตอบเหล่านั้นอาจจะเท่ากันบางค่าก็ได้ ส่วนอีกสองจำนวนที่เหลือสามารถแยกแยะได้จากการพิจารณาดิสคริมิแนนต์ ซึ่งคำนวณจาก

{\displaystyle \Delta =4b^{3}d-b^{2}c^{2}+4ac^{3}-18abcd+27a^{2}d^{2}\!}
คำตอบของสมการจะเป็นประเภทใดประเภทหนึ่ง ดังต่อไปนี้

* ถ้า Δ < 0 คำตอบของสมการจะเป็นจำนวนจริงทั้งสามค่า ที่แตกต่างกันทั้งหมด
* ถ้า Δ > 0 คำตอบของสมการจะมีหนึ่งค่าที่เป็นจำนวนจริง และอีกสองจำนวนเป็นจำนวนเชิงซ้อนสังยุคซึ่งกันและกัน
* ถ้า Δ = 0 คำตอบของสมการจะเป็นจำนวนจริงทั้งสามค่า ซึ่งมีสองจำนวนเป็นค่าเดียวกัน หรือ เป็นค่าเดียวกันทั้งสามจำนวน อย่างใดอย่างหนึ่ง

สูตรกำลังสาม
------------

ถ้าหาก {\displaystyle x\_{1},x\_{2},x\_{3}} เป็นคำตอบของสมการกำลังสามแล้ว เราจะสามารถแยกตัวประกอบของพหุนามกำลังสามได้ดังนี้

{\displaystyle ax^{3}+bx^{2}+cx+d=a(x-x\_{1})(x-x\_{2})(x-x\_{3})=0\!}
กำหนดให้

{\displaystyle {\begin{aligned}q&={\frac {9abc-27a^{2}d-2b^{3}}{54a^{3}}}\\r&={\sqrt {\left({\frac {3ac-b^{2}}{9a^{2}}}\right)^{3}+q^{2}}}\\s&={\sqrt[{3}]{q+r}}\\t&={\sqrt[{3}]{q-r}}\\\end{aligned}}}
คำตอบของสมการทั้งสามค่าสามารถคำนวณได้จากสูตร

{\displaystyle {\begin{aligned}x\_{1}&=s+t-{\frac {b}{3a}}\\x\_{2}&=-{\frac {1}{2}}(s+t)-{\frac {b}{3a}}+{\frac {\sqrt {3}}{2}}(s-t)i\\x\_{3}&=-{\frac {1}{2}}(s+t)-{\frac {b}{3a}}-{\frac {\sqrt {3}}{2}}(s-t)i\\\end{aligned}}}
เมื่อ *i* คือหน่วยจินตภาพที่นิยามโดย *i*2 = −1

อ้างอิง
-------

* W. S. Anglin; & J. Lambek (1995). "Mathematics in the Renaissance", in *The heritage of Thales*, Ch. 24. Springers.
* Lucye Guilbeau (1930). "The History of the Solution of the Cubic Equation", *Mathematics News Letter* **5** (4), p. 8-12.
* R.W.D. Nickalls (1993). A new approach to solving the cubic: Cardan's solution revealed เก็บถาวร 2008-12-17 ที่ เวย์แบ็กแมชชีน, *The Mathematical Gazette,* **77**:354-359.

ดูเพิ่ม
-------

* สมการเชิงเส้น
* สมการกำลังสอง
* สมการกำลังสี่
* สมการกำลังห้า

แหล่งข้อมูลอื่น
---------------

* Tartaglia's work (and poetry) on the solution of the Cubic Equation เก็บถาวร 2007-09-30 ที่ เวย์แบ็กแมชชีน at Convergence เก็บถาวร 2006-02-12 ที่ เวย์แบ็กแมชชีน
* Cubic Equation Solver.
* Quadratic, cubic and quartic equations on MacTutor archive.
* Cubic Formula on PlanetMath
* Cardano solution calculator as java applet เก็บถาวร 2009-01-08 ที่ เวย์แบ็กแมชชีน at some local site. Only takes natural coefficients.
* Graphic explorer for cubic functions With interactive animation, slider controls for coefficients
* On Solution of Cubic Equations at Holistic Numerical Methods Institute
* Dave Auckly, Solving the cubic with a pencil American Math Monthly 114:1 (2007) 29--39
ภาพประกอบสมการเวลา (ฉบับภาษาฝรั่งเศส) แกนนอนคือวันที่ เส้นสีแดงคือสมการเวลา สีน้ำเงินคือส่วนประกอบที่เกิดจากการที่วงโคจรเป็นวงรี และสีเขียวคือส่วนประกอบที่เกิดจากการที่แกนหมุนของโลกเอียงเทียบกับระนาบวงโคจร
 แอนาเล็มมาแสดงตำแหน่งของดวงอาทิตย์ในตอนเที่ยงที่ละติจูด 45°N (แต่ละจุดเว้นช่วงเวลา 6 วัน เส้นสีน้ำเงินคือพิกัดจุดจอมฟ้า) สาเหตุที่เอียงไปทางซ้ายเล็กน้อยก็เพราะว่าจุดใกล้ดวงอาทิตย์ที่สุดและจุดเหมายันอยู่ห่างกันเล็กน้อย
**สมการเวลา** (equation of time) คือความแตกต่างในการเคลื่อนที่ระหว่างเวลาสุริยคติเฉลี่ย ซึ่งพิจารณาโดยสมมุติว่าการดวงอาทิตย์เคลื่อนที่ด้วยความเร็วคงที่บนทรงกลมท้องฟ้า กับเวลาสุริยคติปรากฏ ซึ่งพิจารณาดวงอาทิตย์ตามที่ปรากฏจริงบนท้องฟ้า

ค่าในสมการเวลาในแต่ละวันในช่วงปีได้รับการเรียบเรียงจากการสังเกตการณ์ทางดาราศาสตร์ และได้รับการจดบันทึกไว้ในกาลานุกรมและปฏิทินดาราศาสตร์

ภาพรวม
------

สมการเวลาคือความแตกต่างระหว่างไรต์แอสเซนชันของดวงอาทิตย์ปรากฏและดวงอาทิตย์เฉลี่ย ซึ่งแปรเปลี่ยนไปเป็นคาบในหนึ่งปี โดยความต่างนั้นจะแค่ไม่เกิน 17 นาที

การที่สมการเวลาเปลี่ยนแปลงไปนั้นแสดงให้เห็นว่าการเปลี่ยนแปลงไรต์แอสเซนชันของดวงอาทิตย์ปรากฏในรอบปีนั้นไม่คงที่ โดยมีปัจจัยสองประการดังต่อไปนี้

* เนื่องจากโลกโคจรรอบดวงอาทิตย์เป็นวงรี ทำให้ความเร็วเชิงมุมของการโคจรเปลี่ยนไปตามฤดูกาล
* เส้นศูนย์สูตรของโลกเอียงทำมุมกับวงโคจรรอบดวงอาทิตย์ของโลก 23°27' (นั่นคือเมื่อมองจากโลก สุริยวิถีเอียงไปจากเส้นศูนย์สูตรท้องฟ้า) ดังนั้น แม้ว่าดวงอาทิตย์จะเคลื่อนไปตามสุริยวิถีด้วยความเร็วคงที่ (อัตราการเพิ่มขึ้นของลองจิจูดสุริยวิถีคงที่) อัตราการเพิ่มขึ้นของไรต์แอสเซนชันก็จะเปลี่ยนแปลงไปตามฤดูกาล

นี่เป็นปรากฏการณ์เดียวกับที่เห็นเส้นทางเดินของดาวเทียมกึ่งจอมฟ้ามีลักษณะเหมือนกับรูปเลขแปดเมื่อมองจากพื้นโลก

อ่านเพิ่ม
---------

* นาฬิกาแดด
* แอนาเล็มมา

อ้างอิง
-------

1. ↑  Milham, Willis I. (1945). *Time and Timekeepers*. New York: Macmillan. pp. 11–15. ISBN 978-0780800083.
2. ↑  British Commission on Longitude (1794). *Nautical Almanac and Astronomical Ephemeris for the year 1803*. London, UK: C. Bucton.
**โบสถ์นักบุญอีเลียน** (อังกฤษ: Church of Saint Elian; อาหรับ: كنيسة مار اليان, *Kaneesat Mar Elian*) เป็นโบสถ์คริสต์นิกายอีสเทิร์นออร์ทอดอกซ์ ตั้งอยู่ที่ถนนเฏาะเราะฟะฮ์ อิบน์ อัลอับด์ (Tarafa ibn al-Abd) ใกล้ประตูเมืองแพลไมรา ในเมืองฮอมส์ ประเทศซีเรีย ทุกปีในวันที่ 6 กุมภาพันธ์ โบสถ์แห่งนี้จะจัดพิธีฉลองนักบุญอีเลียน ซึ่งดึงดูดนักแสวงบุญจำนวนมาก

โบสถ์แห่งนี้ตั้งชื่อตามนักบุญอีเลียน ชาวเมืองฮอมส์ผู้ทำอาชีพเป็นแพทย์ซึ่งผู้คนเชื่อว่ามีพลังวิเศษในการรักษา นักบุญอีเลียนเป็นมรณสักขีในปี ค.ศ. 284 โดยทหารโรมันซึ่งเป็นบิดาของตนเอง โบสถ์นักบุญอีเลียนสร้างในปี ค.ศ. 432 ตรงจุดที่เชื่อว่านักบุญอีเลียนเสียชีวิต รูปแบบสถาปัตยกรรมเป็นแบบไบแซนไทน์ อัฐิของนักบุญอีเลียนถูกเก็บรักษาในโลงหินภายในวัดน้อยใต้ห้องลับใต้ดินของโบสถ์ ระหว่างการบูรณะโบสถ์ในปี ค.ศ. 1969–1970 มีการกะเทาะปูนปลาสเตอร์ออกจนพบภาพปูนเปียก (fresco) บนฝาผนังที่ห้องลับใต้โบสถ์ เป็นรูปพระเยซู พระแม่มารีย์ อัครทูต และผู้เผยพระวจนะคนอื่น ๆ จากการตรวจสอบพบว่าภาพเหล่านี้ถูกวาดขึ้นประมาณคริสต์ศตวรรษที่ 12 แต่เชื่อว่าบางภาพอาจวาดขึ้นในคริสต์ศตวรรษที่ 6 ภาพของโบสถ์แห่งนี้จึงเป็นภาพวาดของโบสถ์ที่เก่าแก่ที่สุดในซีเรีย ปัจจุบันภายในโบสถ์มีภาพปูนเปียกบริเวณบริเวณกลางโบสถ์และช่องทางเดินที่แสดงแต่ละเหตุการณ์ในช่วงชีวิตนักบุญอีเลียน ซึ่งได้รับการวาดขึ้นใหม่โดยนักประติมานวิทยาชาวโรมาเนียสองคน

อ้างอิง
-------

1. 1 2 3 4  Beattie and Pepper, 2001, p.55.
2. 1 2 3 4  Mannheim, 2001, p.209.
นักดนตรี
**คริสโตเฟอร์ แอดัม "คริส" ดอทรี** (อังกฤษ: Christopher Adam "Chris" Daughtry เกิด 26 ธันวาคม ค.ศ. 1979) เป็นนักดนตรีและนักแสดงชาวอเมริกัน เป็นที่รู้จักจากตำแหน่งร้องนำและกีตาร์จังหวะของวงดนตรีร็อก ดอทรี และเคยเป็นผู้เข้าแข่งขันรายการ*อเมริกันไอดอล* ฤดูกาลที่ห้า ได้อันดับที่สี่ หลังจากเขาถูกคัดออกจากรายการ*ไอดอล* เขาได้ทำดนตรีกับสังกัดอาร์ซีเอเรเคิดส์ และก่อตั้งวงดนตรี ดอทรี อัลบั้มแรกของพวกเขากลายเป็นอัลบั้มร็อกเปิดตัวที่ขายได้เร็วที่สุดในประวัติศาสตร์ของนีลเซนซาวด์สแกน ขายได้มากกว่า 1 ล้านชุดหลังออกจำหน่าย 5 สัปดาห์ มีการบันทึกอัลบั้มก่อนก่อตั้งวงอย่างเป็นทางการ ทำให้คริส ดอทรี เป็นสมาชิกอย่างเป็นทางการเพียงคนเดียวในอัลบั้ม

ในสัปดาห์ที่เก้าที่ออกจำหน่าย อัลบั้ม*ดอทรี* ขึ้นอันดับหนึ่งบนชาร์ต*บิลบอร์ด* ในด้านยอดขาย คริส ดอทรีเป็นผู้เข้าแข่งขันรายกา*รอเมริกันไอดอล*ที่ประสบความสำเร็จที่สุดอันดับที่สาม รองจากเคลลี คลาร์กสัน และแคร์รี อันเดอร์วูด ในงานประกาศรางวัลแกรมมีครั้งที่ 50 วงได้เสนอชื่อเข้าชิงรางวัลเพลงร็อกยอดเยี่ยมให้กับซิงเกิล "อิตส์น็อตโอเวอร์"

ตั้งแต่อัลบั้มแรก คริส ดอทรีได้ร่วมมือกับศิลปินอีกมากมาย ได้แก่ สแลช เซเวนดัสต์ เธียรีออฟอะเดดแมน แชด โครเกอร์ แบรด อาร์โนลด์ วินซ์ กิลล์ และคาร์ลอส ซานตานา เขาเป็นที่จดจำจากเทคนิคการร้องเพลงแบบโวคัลเบลทิง และมีพิสัยเสียงร้องที่กว้าง

อ้างอิง
-------

1. ↑  Macias, Chris (August 19, 2007). "Rock on!; A guide to the rest of the music-packed week". Sacramento Bee (California). pp. TK22. `{{cite news}}`: `|access-date=` ต้องการ `|url=` (help)
2. ↑  "Whose album is the fastest selling debut rock album in Soundscan history?". *Funtrivia.com*. คลังข้อมูลเก่าเก็บจากแหล่งเดิมเมื่อ 2011-06-04. สืบค้นเมื่อ 12 February 2016.
***แผนลวงสะท้านโลก*** (อังกฤษ: Deception Point) เป็นนวนิยายแนววิทยาศาสตร์/ระทึกขวัญ ผลงานชิ้นที่ 3 ของแดน บราวน์ ผู้ประพันธ์ รหัสลับดาวินชี เนื้อเรื่องเกี่ยวข้องกับการค้นพบสิ่งมีชีวิตนอกโลก โดยมีการเมืองอยู่เบื้องหลัง

เนื้อเรื่อง
-----------

 เมื่อดาวเทียมดวงใหม่ของนาซา ตรวจพบหลักฐานของวัตถุที่หายากอย่างน่าทึ่งฝังลึกอยู่ใต้หิ้งน้ำแข็งแถบขั้วโลกเหนือ องค์การอวกาศที่กำลังซวนเซของสหรัฐฯ ก็รีบประกาศอ้างชัยชนะซึ่งกำลังเป็นที่ต้องการอย่างยิ่ง...ชัยชนะที่จะส่งผลกระทบอย่างลึกซึ้งต่อนโยบายอวกาศของสหรัฐฯและการเลือกตั้งประธานาธิบดีที่กำลังจะมาถึง ประธานาธิบดีผู้อยู่ในตำแหน่งจึงส่งราเชล เซกซ์ตัน นักวิเคราะห์ข่าวกรองประจำทำเนียบขาว ไปยืนยันความถูกต้องเป็นของแท้ของสิ่งที่ค้นพบนั้น พร้อมกับคณะผูเชี่ยวชาญอีกหลายคน รวมทั้งไมเคิล ทอลแลนด์ นักวิชาการชื่อดัง เจ้าของรายการสารคดีดังทางโทรทัศน์ แต่พวกเขากลับค้นพบสิ่งที่อยู่เหนือความคาดคิด นั่นคือหลักฐานการฉ้อฉลหลอกลวงครั้งมโหฬาร 

แต่ก่อนที่ราเชลจะทันได้ติดต่อแจ้งความจริงกับประธานาธิบดี เธอกับทอลแลนด์กลับถูกกลุ่มมือสังหารจอมโหดที่อยู่ใต้คำบงการของผู้ทรงอำนาจลึกลับตามล่าสังหารเพื่อปิดปาก มิให้ความจริงอันร้ายกาจนั้นถูกเปิดโปงออกมา ราเชลกับทอลแลนด์ต้องฝ่าฟันอันตรายแทบเอาชีวิตไม่รอดในสภาพแวดล้อมอันสุดหฤโหดนานา ตั้งแต่หิ้งน้ำแข็งอันเย็นเยือกแถบอาร์กติกไปจนถึงภูเขาไฟใต้ทะเลที่พร้อมจะปะทุเมื่อปะทะชนวน โดยความหวังเพียงอย่างเดียวที่จะเอาชีวิตรอดได้ คือต้องกระชากหน้ากากผู้อยู่เบื้องหลัง แผนลวงสะท้านโลก

ตัวละคร
-------

* **ราเซล เซ็กส์ตัน** ลูกสาวของวุฒิสมาชิกเซ็ดจ์วิก เซ๊กส์ตัน
* **ไมเคิล ทอลล์แลนด์** นักสมุทรศาสตร์ที่มีชื่อเสียงจากการถ่ายทำรายการเกี่ยวกับชีวิตใต้สมุทร
* **ซัคคารี เฮอร์นีย์** ประธานาธิบดีแห่งสหรัฐอเมริกา
* **เซ็ดจ์วิก เซ็กส์ตัน** วุฒิสมาชิก ตัวเก็งสำคัญในการเลือกตั้งประธาธิบดีคนใหม่ เป็นพ่อของราเซล
* **คอร์กี้ มาลินสัน** นักดาราศาสตร์ฟิสิกส์
* **ลอว์เรนซ์ เอกสตรอมส์** ผู้อำนวยการของนาซา
* **วิลเลียม พิกเคอริง** ผู้อำนวยการเอ็นอาร์โอ
* **มาร์จอรี เทนซ์** - ที่ปรึกษาอาวุโสของประธานาธิบดี
* **กาเบรียลล์ แอช** - เลขานุการส่วนตัวของวุฒิสมาชิกเซ็ดจ์วิก เซ็กส์ตัน
* **เดลต้าหนึ่ง, เดลต้าสอง, เดลต้าสาม** สมาชิกกองกำลังเดลต้าฟอร์ช
* **นอราห์ แมงเกอร์** นักวิทยาธารน้ำแข็ง
* **ดร.ไว่หลี หมิง** นักบรรพชีวินวิทยา

อ้างอิง
-------

| * ด
* ค
* ก
งานเขียนของ แดน บราวน์ |
| --- |
| ชุดโรเบิร์ต แลงดอน | *เทวากับซาตาน* (2000) • *รหัสลับดาวินชี* (2003) • *สาส์นลับที่สาบสูญ* (2009) • *สู่นรกภูมิ* (2013) • *ออริจิน* (2017) |
| เล่มเดี่ยว | *ล่ารหัสมรณะ* (1998) • *แผนลวงสะท้านโลก* (2001) |
| ภาพยนตร์ดัดแปลง | *รหัสลับระทึกโลก* (2006) • *เทวากับซาตาน* (2009) • *โลกันตนรก* (2016) |
| ตัวละคร | โรเบิร์ต แลงดอน |
ในคณิตศาสตร์สาขาทฤษฎีกราฟ **ระดับขั้น** (degree) ของ จุดยอด *v* ใน กราฟ เป็นจำนวนของ เส้นเชื่อม ซึ่งต่อกับจุดยอด *v* (สำหรับเส้นเชื่อมที่เป็นห่วง ให้นับ 2 ครั้ง)  ดีกรีของจุดยอด {\displaystyle v} เขียนแทนในทางคณิตศาสตร์ว่า {\displaystyle \deg(v).} ดีกรีสูงสุดของกราฟ *G* เขียนแทนด้วย Δ(*G*) และดีกรีต่ำสุดของกราฟเขียนแทนด้วย δ(*G*)

กราฟไม่ระบุทิศทาง
-----------------

กราฟที่มีจุดยอด 6 จุด และเส้นเชื่อม 7 เส้น
ระดับขั้นของจุดยอดในกราฟไม่ระบุทิศทาง คือ จำนวนเส้นเชื่อมที่ต่อกับจุดยอดนั้น ซึ่งถ้าเป็นเส้นเชื่อมที่เป็นวงวน (loop) จะต้องนับซ้ำสองครั้ง เพราะว่าเส้นเชื่อมมีจุดยอดปลาย 2 จุด ซึ่งจุดยอดปลายแต่ละจุดจะเพิ่มระดับขั้นให้กับจุดยอด

กราฟในรูปทางขวามีระดับขั้นดังนี้

| จุดยอด | ระดับขั้น |
| --- | --- |
| 1 | 2 |
| 2 | 3 |
| 3 | 2 |
| 4 | 3 |
| 5 | 3 |
| 6 | 1 |

กราฟระบุทิศทาง
--------------

กราฟระบุทิศทางที่มีจุดยอด 4 จุด และเส้นเชื่อม 5 เส้น
เส้นเชื่อมในกราฟระบุทิศทาง จะประกอบด้วยจุดยอดปลาย 2 ประเภทคือ หัว (จุดยอดปลายที่มีลูกศร) และ หาง **ระดับขั้นเข้า** คือ ผลบวกของจำนวนหัวที่ชี้เข้ามา และ **ระดับขั้นออก** คือ ผลบวกของจำนวนหางที่ชี้เข้ามา

ระดับขั้นเข้าเขียนแทนด้วย {\displaystyle \deg ^{+}(v)} และระดับขั้นออกเขียนแทนด้วย {\displaystyle \deg ^{-}(v)}

กราฟในรูปทางขวามีระดับขั้นดังนี้

| จุดยอด | ระดับขั้นเข้า | ระดับขั้นออก |
| --- | --- | --- |
| 1 | 0 | 2 |
| 2 | 2 | 0 |
| 3 | 2 | 2 |
| 4 | 1 | 1 |

กรณีพิเศษ
---------

กราฟไม่ระบุทิศทาง มีจุดยอด 4, 5, 6, 7, 10, 11, 12 เป็นใบ
จุดเอกเทศจุดยอดที่ {\displaystyle \deg(v)=0} เรียกว่า **จุดเอกเทศ**
ใบจุดยอดที่ {\displaystyle \deg(v)=1} เรียกว่า **ใบ** (leaf)
กราฟปรกติถ้าจุดยอดทุกจุดในกราฟมีระดับขั้นเท่ากับ *k* กราฟนี้จะเรียกว่า กราฟปรกติ-k และกราฟนี้จะมีระดับขั้นเท่ากับ *k*
แหล่งต้นทางจุดยอดที่ {\displaystyle \deg ^{+}(v)=0} เรียกว่า **แหล่งต้นทาง** (source)
แหล่งปลายทางจุดยอดที่ {\displaystyle \deg ^{-}(v)=0} เรียกว่า **แหล่งปลายทาง** (sink)

ทฤษฎีการจับมือ
--------------

ดูบทความหลักที่: ทฤษฎีการจับมือ
ทฤษฎีบทกล่าวไว้ว่า กำหนดกราฟ {\displaystyle G=(V,E)}

{\displaystyle \sum \_{v\in V}\deg(v)=2|E|\,.}
จากทฤษฎีบทนี้ทำให้กล่าวได้ว่า สำหรับกราฟใดๆ จำนวนของจุดยอดที่มีดีกรีคี่จะมีเป็นจำนวนคู่เสมอ ทฤษฎีบทนี้รู้จักในอีกชื่อว่า ทฤษฎีการจับมือ. ชื่อนี้มาจากปัญหาทางคณิตศาสตร์ที่ว่าให้พิสูจน์ว่าในกลุ่มของผู้คนนั้น ผู้ที่จับมือกับคนอื่นเป็นจำนวนคี่ครั้งจะมีอยู่เป็นจำนวนคู่คนเสมอ

อ้างอิง
-------

1. ↑  Diestel p.5
**ภาวะผอมหนังหุ้มกระดูก** (อังกฤษ: cachexia) หรือ **โรคผอมแห้ง** คือ ภาวะน้ำหนักลด กล้ามเนื้อฝ่อ ล้า อ่อนเพลียและหมดความอยากอาหารอย่างสำคัญในผู้ที่ไม่ได้กำลังพยายามลดน้ำหนักอย่างขันแข็ง นิยามภาวะผอมหนังหุ้มกระดูกอย่างเป็นทางการ คือ การเสียมวลร่างกายซึ่งไม่สามารถย้อนได้ด้วยโภชนาการ แม้ผู้ป่วยได้รับแคลอรีเพิ่มขึ้น ก็ยังมีการสูญเสียมวลร่างกาย ซึ่งบ่งชี้ว่ามีพยาธิสภาพหลัก

ภาวะผอมหนังหุ้มกระดูกพบได้ในผู้ป่วยมะเร็ง เอดส์ โรคปอดอุดกั้นเรื้อรัง โรคปลอกประสาทเสื่อมแข็ง โรคหัวใจเลือดคั่ง วัณโรค โรคแอมิลอยด์ชนิดกรรมพันธุ์ที่มีโรคเส้นประสาท ภาวะพิษปรอท และการขาดฮอร์โมน

ภาวะดังกล่าวเป็นปัจจัยเสี่ยงเชิงบวกของการเสียชีวิต หมายความว่า หากผู้ป่วยมีภาวะผอมหนังหุ้มกระดูก โอกาสเสียชีวิตจากสภาพเบื้องหลังจะเพิ่มขึ้นมาก ภาวะนี้สามารถเป็นอาการแสดงของความผิดปกติเบื้องหลังหลายอย่าง เมื่อผู้ป่วยมีภาวะผอมหนังหุ้มกระดูก โดยทั่วไปแพทย์จะพิจารณาความน่าจะเป็นมะเร็ง ภาวะเลือดเป็นกรดเหตุเมตะบอลิก (จากการสังเคราะห์โปรตีนลดลงและแคแทบอลิซึมโปรตีนเพิ่มขึ้น) โรคติดเชื้อบางชนิด (เช่น วัณโรค เอดส์) ตับอ่อนอักเสบเรื้อรัง และความผิดปกติออโตอิมมูน หรือการติดแอมเฟตามีน ภาวะผอมหนังหุ้มกระดูกทำให้ผู้ป่วยอ่อนแอทางกายภาพถึงสถานะที่เคลื่อนไหวไม่ได้จากการขาดความอยากอาหาร หมดแรง และโลหิตจาง และปกติสนองต่อการรักษามาตรฐานเลว ภาวะผอมหนังหุ้มกระดูกมีซาร์โคพีเนีย (sarcopenia) เป็นพยาธิสภาพส่วนหนึ่งและอาจจะเกี่ยวกับพันธุกรรมของพ่อหรือแม่ด้วยเช่นกัน

อ้างอิง
-------

1. ↑  Rapini, Ronald P.; Bolognia, Jean L.; Jorizzo, Joseph L. (2007). *Dermatology: 2-Volume Set*. St. Louis: Mosby. p. 1169. ISBN 1-4160-2999-0.`{{cite book}}`: CS1 maint: multiple names: authors list (ลิงก์)
2. ↑  Lainscak M, Podbregar M, Anker SD (December 2007). "How does cachexia influence survival in cancer, heart failure and other chronic diseases?". *Current Opinion in Supportive and Palliative Care*. **1** (4): 299–305. doi:10.1097/SPC.0b013e3282f31667. PMID 18685379.`{{cite journal}}`: CS1 maint: multiple names: authors list (ลิงก์)
3. ↑  Bossola M, Pacelli F, Doglietto GB (August 2007). "Novel treatments for cancer cachexia". *Expert Opin Investig Drugs*. **16** (8): 1241–53. doi:10.1517/13543784.16.8.1241. PMID 17685872.`{{cite journal}}`: CS1 maint: multiple names: authors list (ลิงก์)
**โรคกลัวรัก** (Philophobia) เป็นโรคทางจิตเวชชนิดหนึ่ง จัดอยู่ในกลุ่มโรคกลัว (phobia) และโรควิตกกังวลล่วงหน้า (anticipatory anxiety) ผู้ป่วยจะกลัวการตกหลุมรัก และกลัวการพัฒนาความสัมพันธ์ทางอารมณ์กับคนอื่น การแพทย์เรียกปรากฏการณ์นี้ว่า ความวิตกกังวลถึงสิ่งที่ยังไม่เกิดขึ้นในอนาคต 

โรคกลัวรักไม่ใช่โรควิตกกังวลสังคม อย่างไรก็ตาม ผู้ป่วยโรคกลัวรักมีความเสี่ยงที่จะเป็นโรควิตกกังวลสังคมร่วมด้วย นอกจากนี้ผู้ป่วยยังมีความเสี่ยงที่จะเป็นโรคซึมเศร้า และมีความเสี่ยงที่จะใช้สารเสพติด

สาเหตุ
------

การแพทย์ในปัจจุบันยังไม่ระบุสาเหตุของโรคกลัวความรักอย่างแน่ชัด แต่คาดว่าเกิดจากเหตุการณ์แง่ลบในอดีตของผู้ป่วย ซึ่งเคยผ่านความสัมพันธ์ที่กระทบกระเทือนต่อจิตใจ หรืออาจเกิดจากสภาพแวดล้อมของผู้ป่วย เช่นการที่ผู้ป่วยเติบโตมาในครอบครัวที่มีปัญหาหย่าร้าง หรือครอบครัวที่มีการใช้ความรุนแรง หรือการที่ผู้ป่วยอยู่ในสังคมที่มีกรอบทางศาสนาหรือวัฒนธรรม

อาการ
-----

ผู้ป่วยโรคกลัวรักจะมีอาการแตกต่างกันไปตามแต่ละบุคคล และอาจเกิดขึ้นอย่างไม่มีเหตุผล อาการที่ว่านี้อาจแสดงออกทางอารมณ์และหรือทางร่างกาย เช่นเดียวกับกับโรคอื่นในกลุ่มโรคกลัว

* รู้สึกระแวงจัดหรือวิตกกังวล
* หลีกเลี่ยงผู้คน
* เหงื่อออก
* หัวใจเต้นเร็ว
* หายใจลำบาก
* ทำกิจวัตรลำบาก
* คลื่นใส้

อ้างอิง
-------

1. ↑  healthline What Is Philophobia, and How Can You Manage Fear of Falling in Love?
**สนุ่น**หรือ**ตะไคร้บก** ชื่อวิทยาศาสตร์: *Salix tetrasperma* เป็นพืชวงศ์สนุ่นเพียงชนิดเดียวที่เป็นพืชท้องถิ่นในประเทศไทย เป็นไม้ผลัดใบระยะสั้น ลำต้นอ้วน สั้น บิดงอ กิ่งชูขึ้น ปลายลู่ลงเล็กน้อย ยอดอ่อนมีขนสีเงิน ขอบใบเป็นซี่ ดอกเป็นช่อห้อยลง สีขาวหรือเหลืองอ่อน มีกลีบเลี้ยงและกลีบดอก ดอกตัวเมียมีต่อมน้ำหวาน 1 ต่อม ผลขนาดเล็ก แตกได้ ปลายข้างหนึ่งมีขนสีขาว ช่วยให้ปลิวตามลมได้ดี 

พบทั่วไปตามบริเวณธารน้ำ พบในอินเดีย คาบสมุทรอินโดจีน ฟิลิปปินส์ เนื้อไม้เบาใช้ทำฟืน เปลือกมีแทนนินมาก ใช้เป็นยารักษาโรคหัวใจ แก้ไข้ ใบสดใช้รักษางูสวัด นิยมปลูกริมน้ำเพื่อป้องกันไม่ให้ตลิ่งพัง ในรัฐมณีปุระ ดอกอ่อนของสนุ่นเรียก ঊযুম (*Ooyum*) นำมารับประทานได้ เปลือกต้นใช้ย้อมผ้าให้สีน้ำตาลแดง

อ้างอิง
-------

* ไซมอน การ์ดเนอร์ พินดา สิทธิสุนทร และวิไลวรรณ อนุสารสุนทร. ต้นไม้เมืองเหนือ. กรุงเทพฯ: โครงการจัดพิมพ์คบไฟ. 2543



1. ↑  ขวัญฤทัย คำฝาเชื้อ 2551 พฤกษศาสตร์พื้นบ้านของชาวกะเหรี่ยง ที่ตำบลบ้านจันทร์และแจ่มหลวง อำเภอแม่แจ่ม จังหวัดเชียงใหม่ วิทยานิพนธ์ (วิทยาศาสตรมหาบัณฑิต) มหาวิทยาลัยเชียงใหม่271 หน้า ดูฉบับเต็ม เก็บถาวร 2021-06-04 ที่ เวย์แบ็กแมชชีน